**אַדִּיר הוּא (מתוך הספר שירים ושורשים א')**

## מילים: מתוך ההגדה של פסח

## לחן: גרמני מסורתי

**סולם: רה מג'ור**

##### הפיוט "אדיר הוא" הִנוֹ שיר שֶׁבַח ותודה לָאֵל, שהציל את בני ישראל ממצרים ועזר להם להתגבר על כל הקשיים והסכנות בדרכם לארץ ישראל.

##### בפיוט מוֹנֶה המשורר את תכונותיו ומעלותיו של הָאֵל לפי סדר האָלֶף-בֵּית: לכל אות מותאמת תכונה או מעלה אחת. בסוף כל בית מופיעה הבַּקָּשָׁה מֵהָאֵל לבנות את בית המקדש בִּמהֵרה בימינו.

יוצאי גרמניה נוהגים לשיר את הפיוט "אדיר הוא" בסוף ליל הסדר, לצד פיוטים נוספים שחותמים (מסיימים) את ההגדה של פסח.

אַדִּיר הוּא

יִבְנֶה בֵיתוֹ בְּקָרוֹב

בִּמְהֵרָה בְיָמֵינוּ בְּקָרוֹב.

אֵל בְּנֵה בֵיתְךָ בְּקָרוֹב:

בָּחוּר הוּא, גָּדוֹל הוּא, דָּגוּל הוּא, הָדוּר הוּא,

יִבְנֶה בֵיתוֹ בְּקָרוֹב

בִּמְהֵרָה בְיָמֵינוּ בְּקָרוֹב.

אֵל בְּנֵה בֵיתְךָ בְּקָרוֹב:

וָתִיק הוּא, זַכַּאי הוּא, חָסִיד הוּא, טָהוֹר הוּא,

יִבְנֶה בֵיתוֹ בְּקָרוֹב

בִּמְהֵרָה בְיָמֵינוּ בְּקָרוֹב.

אֵל בְּנֵה בֵיתְךָ בְּקָרוֹב:

יָחִיד הוּא, כַּבִּיר הוּא, לָמוּד הוּא, מֶלֶךְ הוּא,

יִבְנֶה בֵיתוֹ בְּקָרוֹב

בִּמְהֵרָה בְיָמֵינוּ בְּקָרוֹב.

אֵל בְּנֵה בֵיתְךָ בְּקָרוֹב:

נוֹרָא הוּא, סַגִּיב הוּא, עִזּוּז הוּא, פּוֹדֶה הוּא,

יִבְנֶה בֵיתוֹ בְּקָרוֹב

בִּמְהֵרָה בְיָמֵינוּ בְּקָרוֹב.

אֵל בְּנֵה בֵיתְךָ בְּקָרוֹב:

צַדִּיק הוּא, קָדוֹשׁ הוּא, רַחוּם הוּא, שַׁדַּי הוּא, תַּקִּיף הוּא,

יִבְנֶה בֵיתוֹ בְּקָרוֹב

בִּמְהֵרָה בְיָמֵינוּ בְּקָרוֹב.

אֵל בְּנֵה בֵיתְךָ בְּקָרוֹב:

**תרמילון**

אַדִּיר - גדול וחזק

בֵּיתוֹ - בֵּית המקדש

דָּגוּל- חשוב ומכוּבָּד

הָדוּר- מַרהיב

זַכַּאי - בעל הרבה זְכוּיוֹת

חָסיד - ישר והגון

טָהוֹר - נקי וצח

יָחִיד - האל היחיד בעולם

כַּבִּיר - חזק וגדול

לָמוּד - יודע כל

נוֹרָא - מעוֹרֵר כבוד והתפעלות

סַגִּיב – עָצוּם, נִשְׂגָב

עִזּוּז - בעל אוֹמֶץ

פּוֹדֶה- מַצִּיל

צַדִּיק - מַרבֶּה במעשים טובים

רַחוּם - רַחְמָן

שַׁדַּי - כּינוּי לָאֵל

תַּקִּיף – חזק, בעל עוֹצמה

בכל בית בפיוט ארבע שורות.

* איזו שורה יוצאת דופן ביחס לשורות האחרות?
* במה היא שונה מהשורות האחרות?
* על פי מה סְדוּרוֹת בה המילים?

**אַדִּיר הוּא - כיצד שרים?**

מי שר את הפיוט? הקיפו את התשובה הנכונה

* שני חזנים
* חזן אחד
* חזן ובנו
* גבר ואשה

----------------------------------------------------------------------------------

כיצד שרים את הפיוט? סַמנוּ √ ליד התשובות הנכונות.

* שרים אותו בקול אחד.
* שרים אותו בשני קולות שונים.
* שרים אותו בהרבה קולות.
* כל מבַצֵּע שר בתורו.
* כל המבצעים שרים ביחד לאורך כל הפיוט.
* מבצעים את הפיוט בשירת מענה.
* בנו של החזן שר את מנגינת הפיוט, והחזן מלַוֶּוה אותו בקול נוסף.
* החזן שר את מנגינת הפיוט, ובנו מלַוֶּוה אותו בקול נוסף.

כיצד שרים?

בתרבות הגרמנית שירה דוּ-קולית (בשני קולות) הייתה מקובלת ונחשבה ליפה ועשירה. החזנים בגרמניה ובסביבותיה הושפעו מתרבות השירה הדו-קולית של שכֵנֵיהֶם. כאשר חזן אחד שר, שירתו הייתה חד-קולית (בקול אחד), אך כאשר הצטרף אליו נער מלַוֶּוה הוא בדרך כלל העשיר את שירת החזן בקול שני שמנגינתו שונה.

רוב הקהילות היהודיות שהכרנו בשערים הקודמים של החוברת, שכנו בארצות אגן הים התיכון. בארצות אלה לא הייתה מקובלת שירה דו-קולית, וזו הסיבה לכך שלא שמענו בשערים הקודמים פיוט המבוצע בשני קולות.

**אַדִּיר הוּא – מנגינת השורה הראשונה**

* האזינו לפיוט: ממה מורכבת מנגינת השורה הראשונה בכל בית?

**מוֹטיב**

למנגינה קצרה מאודקוראים מוטיב. מנגינת השורה הראשונה של הפיוט "אדיר הוא" מורכבת ממוטיב (שלושה צלילים) החוזר על עצמו ברצף כְּמִספר מידות האל. השורה הראשונה בכל בית מתארכת ומתקצרת בהתאם למספר מידות האל הנִמנוֹת בה.

* הַמציאו סימן ל"מוטיב" החוזר שאִתּו שרים כל אחת ממידות האל ו"צַיירו" אותו במשבצת.

**--------------------------------------------------------------------------------------------------------------**

* "צַיירו" בכל משבצת את מנגינת השורה הראשונה של הבית הרשום מימין לה. השתמשו בסימן החוזר שהמצאתם ל"מוטיב החוזר" במשימה הקודמת.

הבית הראשון

הבית האחרון

שאר בתי הפיוט

**אַדִּיר הוּא – גמישות בשורה הראשונה**

**כיצד נחלקות מידות האל בין בתי הפיוט?**

מנגינת השורה הראשונה בכל בית מתארכת ומתקצרת בהתאם למספר מידות האל הנִמנוֹת בה. מידות האל נחלקות בין בתי הפיוט, אך החלוקה אינה קבועה. כל מבַצֵּע מחליט כיצד לחלק את 22 מידות האל בין בתי הפיוט. חלוקת המידות בין הבתים משתנָה, אך סדר המידות על פי אותיות האָלֶף-בֵּית נשאר קבוע.

האזינו לביצוע נוסף של הפיוט והשלימו את השורה הראשונה בכל בית ובית.

* כמה בתים שרים בביצוע זה?
* חַלקוּ את שאר מידות האל בין שאר הבתים על פי סדר הָאָלֶף-בֵּית, כך שהפיוט יכיל את כולן (היעזרו בדף הבית).

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

יִבְנֶה בֵיתוֹ בְּקָרוֹב

בִּמְהֵרָה בְּיָמֵינוּ בְּקָרוֹב.

אֵל בְּנֵה בֵיתְךָ בְּקָרוֹב:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

יִבְנֶה בֵיתוֹ בְּקָרוֹב

בִּמְהֵרָה בְּיָמֵינוּ בְּקָרוֹב.

אֵל בְּנֵה בֵיתְךָ בְּקָרוֹב:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

יִבְנֶה בֵיתוֹ בְּקָרוֹב

בִּמְהֵרָה בְּיָמֵינוּ בְּקָרוֹב.

אֵל בְּנֵה בֵיתְךָ בְּקָרוֹב:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

יִבְנֶה בֵיתוֹ בְּקָרוֹב

בִּמְהֵרָה בְּיָמֵינוּ בְּקָרוֹב.

אֵל בְּנֵה בֵיתְךָ בְּקָרוֹב:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

יִבְנֶה בֵיתוֹ בְּקָרוֹב

בִּמְהֵרָה בְּיָמֵינוּ בְּקָרוֹב.

אֵל בְּנֵה בֵיתְךָ בְּקָרוֹב:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

יִבְנֶה בֵיתוֹ בְּקָרוֹב

בִּמְהֵרָה בְּיָמֵינוּ בְּקָרוֹב.

אֵל בְּנֵה בֵיתְךָ בְּקָרוֹב:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

יִבְנֶה בֵיתוֹ בְּקָרוֹב

בִּמְהֵרָה בְּיָמֵינוּ בְּקָרוֹב.

אֵל בְּנֵה בֵיתְךָ בְּקָרוֹב:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

יִבְנֶה בֵיתוֹ בְּקָרוֹב

בִּמְהֵרָה בְּיָמֵינוּ בְּקָרוֹב.

אֵל בְּנֵה בֵיתְךָ בְּקָרוֹב:

שירו את הפיוט על פי החלוקה שבחרתם למידות האל בעמוד זה.